
ΤΕΥΧΟΣ ΔΕΥΤΕΡΟ 


Αρ 


. Φύλλου 2865 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση επανίδρυσης Προγράμματος Μεταπτυχια¬ 
κών Σπουδών του Παιδαγωγικού Τμήματος Δη¬ 
μοτικής Εκπαίδευσης της Παιδαγωγικής Σχολής 
του Πανεπιστημίου Δυτικής Μακεδονίας με τίτλο 
«Επιστήμες της Αγωγής: Οργάνωση και Διοίκηση 
της Εκπαίδευσης-Εκπαιδευτική Ηγεσία». 

2 Ίδρυση του εργαστηρίου Αγροτικής Οικονομικής 
Έρευνας και Ανάπτυξης, του Τμήματος Τεχνολό¬ 
γων Γεωπόνων,τηςΣχολήςΤεχνολογίας Γεωπονίας 
και Τεχνολογίας Τροφίμων και Διατροφής, του 
Αλεξάνδρειου Τεχνολογικού Εκπαιδευτικού Ιδρύ¬ 
ματος Θεσσαλονίκης. 


ΑΠΟΦΑΣΕΙΣ 

Αριθμ. 6894 _ (1) 

Έγκριση επανίδρυσης Προγράμματος Μεταπτυ¬ 
χιακών Σπουδών του Παιδαγωγικού Τμήματος 
Δημοτικής Εκπαίδευσης της Παιδαγωγικής Σχο¬ 
λής του Πανεπιστημίου Δυτικής Μακεδονίας με 
τίτλο «Επιστήμες της Αγωγής: Οργάνωση και 
Διοίκηση της Εκπαίδευσης-Εκπαιδευτική Ηγεσία». 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

Ί.Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» και ιδίως των 
άρθρων 32 και 85 παρ. 2α. 

2. Την υπουργική απόφαση με αριθμό 216772/Ζ1 / 
8-12-2017 (ΦΕΚ4334/τ.Β'/12-12-2017): «Τρόπος κατάρ¬ 
τισης του αναλυτικού προϋπολογισμού λειτουργίας και 
της έκθεσης βιωσιμότητας των Προγραμμάτων Μετα¬ 
πτυχιακών Σπουδών». 

3. Τις διευκρινιστικές εγκυκλίους του Υπουργείου 
Παιδείας, Έρευνας και Θρησκευμάτων με αριθμό: 
α) 163204/Ζ1/29-9-2017 «Εφαρμογή των διατάξεων του 
ν. 4485/2017 (Α' 114) για θέματα μεταπτυχιακών σπου¬ 


δών και εκπόνησης διδακτορικών διατριβών-Λοιπά θέ¬ 
ματα», β) 203446/Ζ1 /22-11 -2017 «Διευκρινίσεις σχετικά 
μετην εφαρμογή διατάξεωντου ν. 4485/2017 (Α' 114), και 
γ) 227378/Ζ1/22-12-2017 «Εφαρμογή των διατάξεων 
του ν. 4485/2017 (ΑΊ 14) για θέματα μεταπτυχιακών 
σπουδών». 

4. Τις διατάξεις του ν. 3374/2005 και ιδίως τα άρθρα 
14 και 15 (ΦΕΚ 189/τ.Α72.8.2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων. Παράρτημα 
διπλώματος», όπως τροποποιήθηκε και ισχύει. 

5. Τις διατάξεις του π.δ. 72/2013 (ΦΕΚ τ.Α' 119/ 
28-5-2013), «Μετονομασία Τμήματος, συγχώνευση Τμή¬ 
ματος και ίδρυση - συγκρότηση και ανασυγκρότηση Σχο¬ 
λών στο Πανεπιστήμιο Δυτικής Μακεδονίας». 

6. Το απόσπασμα πρακτικού της Γενικής Συνέλευσης 
του Παιδαγωγικού Τμήματος Δημοτικής Εκπαίδευσης 
της Παιδαγωγικής Σχολής του Πανεπιστημίου Δυτικής 
Μακεδονίας (συνεδρίαση με αριθμ. 323/28-02-2018). 

7. Το απόσπασμα πρακτικού της Συγκλήτου του Πανε¬ 
πιστημίου Δυτικής Μακεδονίας (συνεδρίαση με αριθμ. 
58/25-4-2018). 

8. Την θετική εισήγηση με αριθμό της Επιτροπής 
Μεταπτυχιακών Σπουδών του Πανεπιστημίου Δυτικής 
Μακεδονίας. 

9. Το γεγονός ότι απότις διατάξεις της απόφασης αυτής 
δεν προκαλείται (προκαλείται για δωρεάν ΠΜΣ) δαπάνη 
εις βάρος του κρατικού προϋπολογισμού, αποφασίζει: 

Την επανίδρυση από το ακαδημαϊκό έτος 2018-2019 
του Προγράμματος Μεταπτυχιακών Σπουδών του Παι- 
δαγωγικού Τμήματος Δημοτικής Εκπαίδευσης της Παιδα¬ 
γωγικής Σχολής του Πανεπιστημίου Δυτικής Μακεδονίας 
με τίτλο «Επιστήμες της Αγωγής: Οργάνωση και Διοίκηση 
της Εκπαίδευσης - Εκπαιδευτική Ηγεσία», ως ακολούθως: 

Άρθρο 1 

Γενικές Διατάξεις 

Το Παιδαγωγικό Τμήμα Δημοτικής Εκπαίδευσης της 
Παιδαγωγικής Σχολής του Πανεπιστημίου Δυτικής Μα¬ 
κεδονίας οργανώνει και λειτουργεί από το ακαδημαϊκό 
έτος 2018-2019 Πρόγραμμα Μεταπτυχιακών Σπουδών 
με τίτλο «Επιστήμες της Αγωγής: Οργάνωση και Διοίκηση 
της Εκπαίδευσης - Εκπαιδευτική Ηγεσία», σύμφωνα με 
τις διατάξεις του ν. 4485/2017 (ΦΕΚ 114 Α'), όπως τρο¬ 
ποποιήθηκε και ισχύει. 

Άρθρο 2 

Αντικείμενο-Σκοττός 

Αντικείμενο του Προγράμματος Μεταπτυχιακών 
Σπουδών με τίτλο «Επιστήμες της Αγωγής: Οργάνωση 
και Διοίκηση της Εκπαίδευσης - Εκπαιδευτική Ηγεσία» 
είναι η κατάρτιση πτυχιούχων σε θέματα οργάνωσης και 
διοίκησης της εκπαίδευσης και εκπαιδευτικής ηγεσίας. 
Συγκεκριμένα, το Π.Μ.Σ. στοχεύει: 

α) στη θεωρητική εμβάθυνση και την ανάπτυξη τε¬ 
χνογνωσίας στον τομέα της οργάνωσης και διοίκησης 
σχολικών μονάδων και εκπαιδευτικών οργανισμών, 
β) στην απόκτηση του γνωσιολογικού φορτίου για τη 
διεκδίκηση θέσεων στελεχών της εκπαίδευσης, 
γ) στην προετοιμασία υποψηφίων στελεχών και στελε¬ 
χών της εκπαίδευσης για την αποτελεσματική συμβολή 
τους στην αναμόρφωση της εκπαίδευσης, προκειμένου 
αυτή να ανταποκριθεί στις σύγχρονες προκλήσεις, 
δ) στην προώθηση της εκπαιδευτικής έρευνας γενικά 
και της έρευνας σε θέματα εκπαιδευτικής διοίκησης και 
ηγεσίας ειδικότερα. 

Άρθρο 3 

Μεταπτυχιακοί Τίτλοι 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ.) με τίτλο «Επιστήμεςτης Αγωγής: Οργάνωση και 
Διοίκηση της Εκπαίδευσης - Εκπαιδευτική Ηγεσία». 

Άρθρο 4 

Κατηγορίες Πτυχιούχων 

Στο Π.Μ.Σ. «Επιστήμες της Αγωγής: Οργάνωση και Δι¬ 
οίκηση της Εκπαίδευσης - Εκπαιδευτική Ηγεσία» γίνονται 
δεκτοί κάτοχοι πτυχίου του πρώτου κύκλου σπουδών ΑΕΙ 
της ημεδαπής ή ομοταγών ιδρυμάτων της αλλοδαπής. 

Άρθρο 5 

Χρονική Διάρκεια 

Το Π.Μ.Σ. «Επιστήμες της Αγωγής: Οργάνωση και Δι¬ 
οίκηση της Εκπαίδευσης - Εκπαιδευτική Ηγεσία» διαρ¬ 
θρώνεται σε τρία (3) εξάμηνα, στα οποία περιλαμβάνεται 
και ο χρόνος εκπόνησης και κρίσης της μεταπτυχιακής 
διπλωματικής εργασίας. 

Άρθρο 6 

Πρόγραμμα Σπουδών 

Για την απόκτηση του Δ.Μ.Σ. απαιτείται η παρακολού¬ 
θηση κύκλου μαθημάτων διάρκειας δύο (2) εξαμήνων 
και η εκπόνηση Μεταπτυχιακής Διπλωματικής Εργασίας 
διάρκειας ενός (1) εξαμήνου. 


Αναλυτικά, η διάρθρωση του προγράμματος είναι η 
ακόλουθη: 


Α/Α 

Υποχρεωτικά Μαθήματα 

Εξάμηνο 

Ε0Τ5 

1 

Αρχές Οργάνωση και 

Διοίκησης Εκπαιδευτικών 
Μονάδων 

Α' 

7.5 

2 

Μεθοδολογία Εκπαιδευτικής 
Ερευνας 1 - Ποσοτικές 
Μέθοδοι-Στατιστική 

Α' 

7.5 


3 

Μεθοδολογία Εκπαιδευτικής 
Ερευνας II - Ποιοτικές 

Μέθοδοι 

Α' 

7.5 

4 

Εκπαιδευτική Ηγεσία και 
Οργανωσιακή Ανάπτυξη 

Α' 

7.5 

Σύνολο 

30 

Α/Α 

Υποχρεωτικά Μαθήματα 

Εξάμηνο 

Ε0Τ5 

1 

Οργανωσιακή - Κοινωνική 
Ψυχολογία με εφαρμογές στη 
διοίκηση της εκπαίδευσης 

Β' 

7.5 

2 

Εκπαιδευτική Αξιολόγηση 

Β’ 

7.5 

3 

Εισαγωγή και Διαχείριση 
Αλλαγής και Καινοτομίας 
στην Εκπαίδευση - Σχολική 
Βελτίωση 

Β' 

7.5 

4 

Εφαρμογές τωνΤΠΕ στη 
Διοίκηση της Εκπαίδευσης 

Β' 

7.5 

Σύνολο 

30 

Εκπόνηση Διπλωματικής Εργασίας 

Γ' 

Εξάμηνο 

30 

Σύνολο 

90 


Η γλώσσα διδασκαλίας του Π.Μ.Σ είναι η ελληνική ή 
και διάφορη της ελληνικής. Η γλώσσα εκπόνησης δι¬ 
πλωματικής εργασίας είναι η ελληνική ή και διάφορη 
της ελληνικής. 

Άρθρο 7 

Αριθμός Εισακτέων 

Ο ετήσιος αριθμός των εισακτέων στο Π.Μ.Σ. ορίζε¬ 
ται σε τριάντα πέντε (35) φοιτητές. Επίσης, μέλη των 
κατηγοριών Ε.Ε.Π., Ε.ΔΙ.Π. και Ε.Τ.Ε.Π., εφόσον πληρούν 
τις προϋποθέσεις του πρώτου εδαφίου της παρ. 1 του 
άρθρου 34 του ν. 4485/2017, μπορούν να εγγραφούν 
ως υπεράριθμοι και μόνο ένας κατ'έτος ανά Π.Μ.Σ., που 
οργανώνεται σεΤμήματα του Ιδρύματος που υπηρετούν, 
το οποίο είναι συναφές με τον τίτλο σπουδών και το έργο 
που επιτελούν στο οικείο Ίδρυμα. 

Άρθρο 8 

Υποτροφίες 

Το Π.Μ.Σ. δύναται να χορηγεί υποτροφίες σε μετα¬ 
πτυχιακούς φοιτητές βάσει ακαδημαϊκών κριτηρίων 
σύμφωνα με όσα ειδικότερα ορίζονται στον Κανονισμό 
Μεταπτυχιακών Σπουδών. 

Άρθρο 9 

Προσωπικό 

Στο Π.Μ.Σ. θα απασχοληθούν μέλη Δ.Ε.Π., Ε.Ε.Π., Ε.ΔΙ.Π. 
και Ε.Τ.Ε.Π. ή αφυπηρετήσαντα μέλη Δ.Ε.Π. του οικείου 
Τμήματος ή διδάσκοντες σύμφωνα με το π.δ. 407/1980, 
καθώς και άλλες κατηγορίες διδασκόντων σύμφωνα με 
τα οριζόμενα στο άρθρο 36 του ν. 4485/2017(ΑΊ 14). 

Άρθρο 10 

Υλικοτεχνική υποδομή 

Για τη λειτουργία του Π.Μ.Σ. θα χρησιμοποιηθεί η 

υπάρχουσα υλικοτεχνική υποδομή και οι ειδικές εγκα¬ 
ταστάσεις του Πανεπιστημίου Δυτικής Μακεδονίας. 

Άρθρο 11 

Διάρκεια Λειτουργίας 

Το Π.Μ.Σ. θα λειτουργήσει από το ακαδημαϊκό έτος 
2018-2019 για πέντε (5) έτη, οπότε και θα αξιολογηθεί η 
δυνατότητα συνέχισης της λειτουργίας του σύμφωνα με 
τις διατάξειςτης παρ. 8 του άρθρου 32 του ν. 4485/2017 
(Α' 114). 

Άρθρο 12 

Κόστος Λειτουργίας 

Σύμφωνα με το άρθρο 37 του ν. 4485/2017, το 70% 
συνολικού κόστους του ΠΜΣ, που αφορά στις λειτουρ¬ 
γικές δαπάνες ανέρχεται στο ποσό των 56.350 χιλιάδων 
ευρώ και αναλύεται σε κατηγορίες δαπανών ως εξής: 


Κατηγορία δαπάνης 

Κόστος 

σε€ 

Αμοιβές διδασκαλίας διδακτικού 
προσωπικού που συμμετέχει στις 
εκπαιδευτικές και οργανωτικές διαδικασίες 
του ΠΜΣ (Καθηγητές, Ε.Ε.Π., Ε.ΔΙ.Π. και 
Ε.Τ.Ε.Π., έκτακτο διδακτικό προσωπικό, 
ερευνητικό προσωπικό καθώς και άλλες 
κατηγορίες διδασκόντων σύμφωνα με τα 
οριζόμενα στις διατάξεις του άρθρου 36 
του ν. 4485/2017) 

23.050 

Αμοιβές διοικητικής/γραμματειακής και 
τεχνικής υποστήριξης 

12.300 

Λοιπά έξοδα (π.χ έξοδα δημοσιότητας- 
προβολής, αγοράς εκπαιδευτικού υλικού, 
οργάνωσης συνεδρίου, δαπάνες εργασιών 
πεδίου κ.λπ.) 

2.000 

Δαπάνες εξοπλισμού και δαπάνες 
λογισμικού 

3.500 

Δαπάνες χορήγησης υποτροφιών σε 
μεταπτυχιακούς φοιτητές 

6.500 

Δαπάνες αναλωσίμων 

3.000 

Δαπάνες μετακινήσεων (διδασκόντων 
του Π.Μ.Σ, φοιτητών του Π.Μ.Σ. για 
εκπαιδευτικούς σκοπούς κ.λπ.) 

6.000 

Σύνολο 

56.350 


Οι πηγές χρηματοδότησης του Π.Μ.Σ. προέρχονται 
από τα τέλη φοίτησης, το ύψος των οποίων ανέρχεται 
στο ποσό των 2.300 ευρώ, δωρεές, παροχές, κληροδο¬ 
τήματα και κάθε είδους χορηγίες φυσικών προσώπων, 
πόρους από προγράμματα της Ευρωπαϊκής Ένωσης, 
καθώς και ερευνητικά και άλλες διαφανείς χρηματικές 
εισροές σύμφωνα με τις διατάξεις της παρ.1 του άρθρο 
37 του ν. 4485/2017. 

Άρθρο 13 

Μεταβατικές Διατάξεις 

Όλα τα θέματα που δεν προβλέπονται στην παρούσα 
απόφαση θα ρυθμίζονται από τον Κανονισμό Μεταπτυ¬ 


χιακών Σπουδών και από τα αρμόδια όργανα, σύμφωνα 
με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 2 Ιουλίου 2018 
Ο Πρύτανης 

ΑΝΤΩΝΙΟΣ ΤΟΥΡΛΙΔΑΚΗΣ 


Αριθμ. πράξης 91 (2) 

Ίδρυση του εργαστηρίου Αγροτικής Οικονομικής 
Έρευνας και Ανάπτυξης, του Τμήματος Τεχνολό- 
γων Γεωπόνων, της Σχολής Τεχνολογίας Γεωπο¬ 
νίας και Τεχνολογίας Τροφίμων και Διατροφής, 
του Αλεξάνδρειου Τεχνολογικού Εκπαιδευτικού 
Ιδρύματος Θεσσαλονίκης. 

Ο ΠΡΥΤΑΝΗΣ ΤΟΥ ΑΛΕΞΑΝΔΡΕΙΟΥ 
ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ ΙΔΡΥΜΑΤΟΣ 
Α.Τ.Ε.Ι. ΘΕΣΣΑΛΟΝΙΚΗΣ 

Έχοντας υπόψη τις διατάξεις: 

Ι.Των άρθρων 28 και 29του ν. 4485/2017 (ΦΕΚ 114/ 
τ.Α74-8-2017) «Οργάνωση και λειτουργία της ανώτα¬ 
της εκπαίδευσης, ρυθμίσεις για την έρευνα και άλλες 
διατάξεις» 

2. Του άρθρου 96, του ν. 4310/2014 (ΦΕΚ 258/τ.Α7 
08-12-2014) «Έρευνα, Τεχνολογική Ανάπτυξη και Και¬ 
νοτομία και άλλες διατάξεις» όπως αντικαταστάθηκε με 
τις διατάξεις του άρθρου 60, του ν. 4386/2016 (ΦΕΚ 83/ 
τ.Α'/11-05-2016) «Ρυθμίσεις για την έρευνα και άλλες 
διατάξεις» όπως τροποποιήθηκε και ισχύει. 

3. Της παρ. 24.1 και 24.2 του άρθρου 80 του ν. 4009/2011 
(ΦΕΚ 195/τ.Α 76-9-2011) «Δομή, λειτουργία, διασφάλιση 
της ποιότητας των σπουδών και διεθνοποίηση των ανω- 
τάτων εκπαιδευτικών ιδρυμάτων». 

4. Τις διατάξεις του άρθρου 90 «Έλεγχοςτων δαπανών 
που προκαλούν οι κανονιστικές διοικητικές πράξεις», του 
«Κώδικα νομοθεσίας για την Κυβέρνηση και τα Κυβερ¬ 
νητικά Όργανα», που κυρώθηκε με το άρθρο πρώτο του 
π.δ. 63/2005 (ΦΕΚ 98/τ.Α722-04-2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

5. Το π.δ. 82/2013 (ΦΕΚ 123/τ.Α703-06-2013) «Συγ¬ 
χώνευση Σχολών-ΜετονομασίαΤμημάτων-Συγχώνευση 
Τμημάτων-Κατάργηση Τμημάτων-συγκρότηση Σχολών 
του Αλεξάνδρειου ΤΕΙ-Θ». 

6. Την αριθμ. 193992/Ζ1/10-11 -2017 (ΦΕΚ 579/ 
τ.Υ.Ο.Δ.Δ/14.11.2017) διαπιστωτική πράξη του Υπουργού 
Παιδείας, Έρευνας και Θρησκευμάτων για την εκλογή 
Πρύτανη καιτριών(3) Αντιπρυτάνεων του Αλεξάνδρειου 
Τεχνολογικού Εκπαιδευτικού Ιδρύματος Θεσσαλονίκης 
(ΑΔΑ: ΩΠΕ34653ΠΣ-Β5Χ). 

7. Την από Φεβρουάριου 2016 έκθεση εξωτερικής αξι¬ 
ολόγησης του Αλεξάνδρειου ΤΕΙ Θεσσαλονίκης. 

8. Την αριθμ. 12/13-06-2018 απόφαση της Συνέλευ¬ 
σης του Τμήματος Τεχνολόγων Γεωπόνων, της Σχολής 
Τεχνολογίας Γεωπονίας και Τεχνολογίας Τροφίμων και 
Διατροφής, του Αλεξάνδρειου ΤΕΙ Θεσσαλονίκης. 

9. Την αριθμ. 17/25-06-2018 απόφαση της Συγκλήτου 
του ΑλεξάνδρειουΤΕΙ Θεσσαλονίκης. 

10. Το γεγονός ότι δεν έχει εκδοθεί ακόμα το προεδρι¬ 
κό διάταγμα της παρ. 10 του άρθρου 28 του ν. 4485/2017 
(ΦΕΚ 114/τ.Α74-8-2017.) 

11. Το γεγονός ότι από την εφαρμογή των διατάξεων 
της απόφασης αυτής δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του ΑλεξάνδρειουΤΕΙ Θεσσαλονίκης, αποφασίζουμε: 

την ίδρυση εργαστηρίου με τίτλο Εργαστήριο Αγρο¬ 
τικής Οικονομικής Έρευνας και Ανάπτυξης του Τμή¬ 
ματος Τεχνολόγων Γεωπόνων, της Σχολής Τεχνολογίας 
Γεωπονίας και Τεχνολογίας Τροφίμων και Διατροφής, 
του Αλεξάνδρειου ΤΕΙ Θεσσαλονίκης με τον ακόλουθο 
εσωτερικό κανονισμό λειτουργίας του: 

Άρθρο 1 

Αποστολή - Σκοπός Ίδρυσης του Εργαστηρίου 

Σκοπόςτης ίδρυσης και λειτουργίας του Εργαστηρίου 
Αγροτικής Οικονομικής Έρευνας και Ανάπτυξης είναι: 

1. Η ανάπτυξη και προώθηση της έρευνας στο ΑΤΕΙΘ. 

2. Η ανάπτυξη και προώθηση της συνεργασίας μεταξύ 
των μελών ΔΕΠ, που έχουν συναφή ερευνητικά ενδια¬ 
φέροντα. 

3. Η δημιουργία σταθερών ερευνητικών πυρήνων. 

4. Η συγκέντρωση εμπειρίας και τεχνογνωσίας. 

5. Η υποστήριξη των διαδικασιών αξιολόγησης και 
ποιοτικής αναβάθμισης της παρεχόμενης εκπαίδευσης 
στο Τμήμα Τεχνολόγων Γεωπόνων. 

Άρθρο 2 

Τομείς Δραστηριότητας του Εργαστηρίου 

Οι δραστηριότητες του Εργαστηρίου συνοψίζονται 
στα ακόλουθα: 

1. Προαγωγή της επιστήμης στα γνωστικά αντικείμενα 
της Αγροτικής Οικονομίας και Ανάπτυξης με έμφαση σε 
θέματα καινοτομίας, αειφορίας, συλλογικών δράσεων 
και επιχειρηματικότητας στον ευρύ αγροδιατροφικό 
χώρο. 

2. Στήριξη της διεξαγωγής έρευνας για κάλυψη των 
ερευνητικών αναγκών του Τμήματος Τεχνολόγων Γεω¬ 
πόνων. 

3. Στήριξη της διεξαγωγής έρευνας για κάλυψη των 
διδακτικών αναγκών των γνωστικών αντικειμένων της 
Αγροτικής Οικονομίας και ΑνάπτυξηςτουΤμήματοςΤε- 
χνολόγων Γεωπόνων με διάχυση της παραγόμενης γνώ¬ 
σης, υποστήριξη της εκπόνησης προπτυχιακών, μετα¬ 
πτυχιακών και διδακτορικών διατριβών και διευκόλυνση 
διεξαγωγής της πρακτικής άσκησης μέσω συνεργασίας 
με διάφορους φορείς. 

4. Υποστήριξη της ανάληψης νέων αυτοδύναμων ή 
χρηματοδοτούμενων ερευνητικών προγραμμάτων που 
προάγουν τη διεξαγωγή της έρευνας του Τμήματος Τε¬ 
χνολόγων Γεωπόνων. 

5. Προαγωγή της συνεργασίας με άλλα ακαδημαϊκά 
Ιδρύματα και ερευνητικά κέντρα της ημεδαπής και αλ¬ 
λοδαπής, που έχουν συναφή ή συμπληρωματικά ενδι¬ 
αφέροντα. 


6. Προαγωγή της συνεργασίας με δημόσιους οργανι¬ 
σμούς ή ιδιωτικές επιχειρήσεις για πρακτική εφαρμογή 
των αποτελεσμάτων που παράγοντας σε συνεργασία 
με την Επιτροπή Ερευνών και τον Ειδικό Λογαριασμό 
του Ιδρύματος. 

7. Δημοσίευση των αποτελεσμάτων και της εξέλιξης 
των ερευνητικών δραστηριοτήτων του σε εθνικά ή δι¬ 
εθνή συνέδρια και σε έγκριτα επιστημονικά περιοδικά 
καθώς και ανάπτυξη δραστηριοτήτων αξιοποίησηςτων 
αποτελεσμάτων της έρευνας και συναφών πόρων του 
Τμήματος. 

Άρθρο 3 

Χώρος Εγκατάστασης και Υλικοτεχνική Υποδομή 

λειτουργίας του Εργαστηρίου 

Ο χώρος λειτουργίας του Εργαστηρίου καθορίστηκε 
με την αριθμ. 12/13-06-2018 απόφαση της Συνέλευσης 
τουΤμήματοςΤεχνολόγων Γεωπόνων. 

Στο χώρο αυτό βρίσκεται εγκατεστημένος ο βασικός 
εξοπλισμός του Εργαστηρίου, όπως περιγράφεται στην 
αριθμ. απόφαση 12/13-06-2018 της Συνέλευσης του 
Τμήματος Τεχνολόγων Γεωπόνων και μέσω του οποί¬ 
ου διεξάγεται η έρευνα. Στο εργαστήριο τηρούνται οι 
προβλεπόμενοι όροι υγιεινής και ασφάλειας όπως προ- 
βλέπεται στις κείμενες διατάξεις καθώς και οι κανόνες 
ακαδημαϊκής ηθικής και δεοντολογίας. 

Στο χώρο εγκατάστασης υπάρχει πινακίδα με τον τίτλο 
του Εργαστηρίου και το ονοματεπώνυμο του Διευθυντή. 

Σε περίπτωση κατάργησης του Εργαστηρίου τα όρ¬ 
γανα και ο εξοπλισμός κατανέμονται, με απόφαση της 
Συνέλευσης του Τμήματος, σε αντίστοιχες μονάδες της 
κατεύθυνσης Αγροτικής Οικονομίας που λειτουργούν 
στο Τμήμα. 

Άρθρο 4 

Διοίκηση-Αρμοδιότητες 

1. α) Το Εργαστήριο διευθύνεται από μέλος Δ.Ε.Π., 
αντίστοιχου γνωστικού αντικειμένου, τουΤμήματοςΤε¬ 
χνολόγων Γεωπόνων, στο οποίο ανήκει το Εργαστήριο. Η 
θητεία του Διευθυντή είναι τριών (3) ετών. Είναι δυνατή η 
εκλογή του ίδιου προσώπου ως Διευθυντή για περισσό¬ 
τερες από μία θητείες. Η ιδιότητα του Διευθυντή δεν είναι 
ασυμβίβαστη με την ιδιότητα μονοπρόσωπου οργάνου 
ή μέλους συλλογικού οργάνου Α.Ε.Ι.. Δεν μπορεί να εί¬ 
ναι υποψήφιοι και να εκλεγούν εκείνοι που αποχωρούν 
λόγω συμπλήρωσης του ανώτατου ορίου ηλικίας κατά 
τη διάρκεια της προκηρυσσόμενης θέσης. 

β) Ο Διευθυντής αναπληρώνεται, σε περίπτωση απου¬ 
σίας ή κωλύματος, από μέλη Δ.Ε.Π. αντίστοιχου γνωστι¬ 
κού αντικειμένου, του ίδιου Εργαστηρίου και ειδικότε¬ 
ρα από το αρχαιότερο μέλος Δ.Ε.Π. ξεκινώντας από την 
πρώτη βαθμίδα και εξαντλώντας τις βαθμίδες μέχρι και 
τη βαθμίδα του επίκουρου. 

2. Τρεις (3) μήνες πριν από τη λήξη της θητείας του 
υπηρετούντος Διευθυντή, με απόφαση του επικεφαλής 
της ακαδημαϊκής μονάδας στην οποία ανήκει το Εργα¬ 
στήριο, προκηρύσσεται υποχρεωτικά η θέση του Διευ¬ 
θυντή. Η απόφαση κοινοποιείται στα μέλη του εκλεκτο- 
ρικού σώματος, το οποίο απαρτίζεται από τα μέλη Δ.Ε.Π. 

που μετέχουν στη Συνέλευση του Τμήματος Τεχνολόγων 
Γεωπόνων. Μέσα σε αποκλειστική προθεσμία δέκα (10) 
εργάσιμων ημερών από την επομένη της ημερομηνί¬ 
ας της κοινοποίησης της προκήρυξης υποβάλλονται 
στη Γραμματεία της οικείας ακαδημαϊκής μονάδας οι 
αιτήσεις εκδήλωσης ενδιαφέροντος για τη θέση του Δι¬ 
ευθυντή. Μέσα σε αποκλειστική προθεσμία δέκα (10) 
εργάσιμων ημερών από τη λήξη της προθεσμίας του 
προηγούμενου εδαφίου καλείται, από τον επικεφαλής 
της οικείας ακαδημαϊκής μονάδας, το εκλεκτορικό σώμα, 
προκειμένου να προβεί στην εκλογή του Διευθυντή, με 
άμεση και μυστική ψηφοφορία. Διευθυντής εκλέγεται ο 
υποψήφιος που συγκεντρώνει την απόλυτη πλειοψηφία 
των έγκυρων ψήφων. Αν κανένας υποψήφιος δεν συγκε¬ 
ντρώσει την απαιτούμενη πλειοψηφία, η ψηφοφορία 
επαναλαμβάνεται την ίδια ημέρα μεταξύ των δύο (2) 
πρώτων σε ψήφους υποψηφίων, οπότε και εκλέγεται 
ο υποψήφιος που συγκεντρώνει τις περισσότερες ψή¬ 
φους. Σε περίπτωση ισοψηφίας, διενεργείται κλήρωση 
από τον επικεφαλής της οικείας ακαδημαϊκής μονάδας 
παρουσία των ισοψηφησάντων. Για την εκλογή ή την 
κλήρωση συντάσσεται σχετικό πρακτικό και εκδίδεται 
σχετική διαπιστωτική πράξη από τον Πρύτανη που δη¬ 
μοσιεύεται στην Εφημερίδα της Κυβερνήσεως. Μέχρι 
την εκλογή και την ανάληψη καθηκόντων του νέου Δι¬ 
ευθυντή εξακολουθεί να ασκεί τα καθήκοντά του ο έως 
τότε Διευθυντής, ακόμη και αν έχει λήξει η θητεία του. 
Αν ο Διευθυντής εκλείψει για οποιονδήποτε λόγο, ο επι¬ 
κεφαλής της ακαδημαϊκής μονάδας στην οποία ανήκει 
το Εργαστήριο αναθέτει καθήκοντα προσωρινού Διευ¬ 
θυντή στον Αναπληρωτή Διευθυντή και προκηρύσσει 
αμέσως τη θέση του Διευθυντή. 

Ο Διευθυντής του Εργαστηρίου έχει τη συνολική ευ¬ 
θύνη για την οργάνωση και τη λειτουργία του και ασκεί 
αρμοδιότητες όπως: 

1. Συντονίζει το έργο των μελών (ή των ερευνητικών 
ομάδων) του Εργαστηρίου, καθώς και τη σύνδεσή του 
με το διδακτικό έργο του Τμήματος. 

2. Εκπροσωπεί το Εργαστήριο στα σχετικά όργανα του 
ΑΤΕΙ-Θ. Ο Διευθυντής ευθύνεται έναντι του ΑΤΕΙ-Θ για 
την επιστημονική ποιότητα των ερευνητικών δραστη¬ 
ριοτήτων αλλά και για τις συμβατικές υποχρεώσεις που 
απορρέουν από αυτές. 

3. Είναι υπεύθυνος για την εφαρμογή του εσωτερικού 
κανονισμού λειτουργίας του Εργαστηρίου. 

4. Καταρτίζει τον ετήσιο προγραμματισμό λειτουργίας 
του Εργαστηρίου, εισηγείται στη Συνέλευση τουΤμήμα- 
τος την έγκρισή του και μεριμνά για την εφαρμογή του. 

5. Μεριμνά για την κατανομή των χώρων και του εξο¬ 
πλισμού στο Εργαστήριο, για την αποδοτικότερη δια¬ 
χείρισή τους. 

6. Μεριμνά για τη στελέχωση του Εργαστηρίου με το 
απαραίτητο προσωπικό. 

7. Μεριμνά για τη συνεχή εκπαίδευση του προσωπικού 
του Εργαστηρίου. 

8. Εισηγείται στη Συνέλευση του Τμήματος την προ¬ 
μήθεια του απαραίτητου εξοπλισμού και αναλωσίμων. 

9. Μεριμνά για την οικονομική διαχείριση και αξιοποί¬ 
ηση των πόρων του Εργαστηρίου. 


10. Συντάσσει τον ετήσιο και τον 3ετή απολογισμό των 
δραστηριοτήτων του Εργαστηρίου. 

11. Υπογράφει κάθε εξερχόμενο έγγραφο και είναι 
υπεύθυνος για την ομαλή λειτουργία του Εργαστηρίου 
σύμφωνα με τις συναφείς διατάξεις και τους σχετικούς 
ακαδημαϊκούς κανόνες. 

Άρθρο 5 

Τηρούμενα Βιβλία 

Για τις ανάγκες του Εργαστηρίου και με ευθύνη του 
Διευθυντή, για την ομαλή λειτουργία του Εργαστηρίου 
πρέπει να τηρούνται σε έντυπη ή/και ηλεκτρονική μορ¬ 
φή τα ακόλουθα: 

1. Πρωτόκολλο εισερχόμενης και εξερχόμενης αλλη¬ 
λογραφίας. 

2. Βιβλίο αναλυτικής καταγραφής του εξοπλισμού του. 

3. Φάκελος των οικονομικών στοιχείων κάθε έτους. 

4. Βιβλίο μεταβολών του προσωπικού του. 

5. Αρχείο των ερευνητικών προγραμμάτων που διεξά¬ 
γονται στο χώρο του. 

6. Κατάλογος των επιστημονικών δημοσιεύσεων, ανα¬ 
κοινώσεων και γενικά κάθε προϊόντος που παράγεται 
μέσω της ερευνητικής διαδικασίας. 

7. Κάθε άλλο βιβλίο/στοιχείο ή φάκελο που κρίνονται 
απαραίτητοι για την ομαλή λειτουργία του. 

Άρθρο 6 

Προσωπικό του Εργαστηρίου 

Το προσωπικό του Εργαστηρίου Αγροτικής Οικονομι¬ 
κής Έρευνας και Ανάπτυξης είναι επαρκές ώστε να διευ¬ 
κολύνεται η ομαλή λειτουργία του. Σ'αυτό συμμετέχουν: 

1. Μέλη Δ.Ε.Π. των οποίων η ειδικότητα είναι συναφής 
με το ερευνητικό αντικείμενο του εργαστηρίου. 

2. Μέλη του Ειδικού Διδακτικού Προσωπικού (ΕΔΙΠ) 
και του Ειδικού Τεχνικού Προσωπικού (ΕΤΕΠ) 

3. Καθηγητές και ερευνητές που ανήκουν σε άλλα ΑΕΙ 
της ημεδαπής ή αλλοδαπής και εξειδικευμένοι επιστή¬ 
μονες. 

4. Επιστημονικοί και Εργαστηριακοί Συνεργάτες συ¬ 
ναφών ειδικοτήτων. 

5. Μεταδιδακτορικοί ερευνητές, διδάκτορες, υποψή¬ 
φιοι διδάκτορες και μεταπτυχιακοί φοιτητές που συμ¬ 
μετέχουν στην εκτέλεση έργων και στην προσφορά 
υπηρεσιών του Εργαστηρίου. 

6. Διοικητικό και λοιπό προσωπικό, που μπορεί να 
τοποθετηθεί στο εργαστήριο με σύμφωνη γνώμη του 
Διευθυντή του και σύμφωνα με τις κείμενες διατάξεις. 

Τα μέλη Δ.Ε.Π. τοποθετούνται στο Εργαστήριο και με¬ 
τακινούνται από αυτό με απόφαση της Συνέλευσης του 
Τμήματος. Κάθε πρόσωπο μπορεί να είναι μέλος μόνο 
ενός Εργαστηρίου, ανεξάρτητα από το αν προσφέρει τις 
υπηρεσίες του σε περισσότερα του ενός Εργαστήρια. 

Σε κάθε περίπτωση στο Εργαστήριο θα πρέπει να συμ¬ 
μετέχουν τουλάχιστον 3 μέλη Δ.Ε.Π. κάτοχοι Διδακτορι¬ 
κού τίτλου συναφούς με το ερευνητικό αντικείμενο του 
Εργαστηρίου, συμπεριλαμβανομένου του Διευθυντή του. 

Η τοποθέτηση σε Εργαστήρια των μελών Ε.Ε.Π, Ε.ΔΙ.Π. 
και Ε.Τ.Ε.Π. γίνεται με πράξη του Πρύτανη, ύστερα από 
εισήγηση της Συνέλευσης του Τμήματος. 

Δεν προβλέττονται απαλλαγές ωραρίου. Η τυχόν αμοι¬ 
βή των μελών του εργαστηρίου θα προέρχεται απο¬ 
κλειστικά και μόνο από τα έσοδα του εργαστηρίου, και 
σύμφωνα με τον οδηγό χρηματοδότησης της Επιτροπής 
Ερευνών του ΑΤΕΙ-Θ. Δεν προβλέπονται αμοιβές από τον 
προϋπολογισμό του ΑΤΕΙ-Θ. 

Άρθρο 7 

Διαδικασίες λειτουργίας του Εργαστηρίου 

Ι.Το Εργαστήριο Αγροτικής Οικονομικής Έρευνας και 
Ανάπτυξης λειτουργεί τις εργάσιμες ημέρες και ώρες, 
σύμφωνα με τον εσωτερικό κανονισμό λειτουργίας του 
ΑΤΕΙ-Θ. 

2.0 Διευθυντής ενημερώνεται πριν τη διεξαγωγή κάθε 
εργασίας που θα πραγματοποιηθεί στα πλαίσια της απο¬ 
στολής του Εργαστηρίου και καθορίζει την προτεραιό¬ 
τητα στη χρησιμοποίηση των χώρων και των οργάνων. 

3.0 Διευθυντής είναι υπεύθυνος για την παραμονή του 
προσωπικού που εργάζεται στο Εργαστήριο, καθώς και 
για την τήρηση των κανόνων ασφαλείας, που αποσκο¬ 
πούν στη προφύλαξη της υγείας των εργαζομένων και 
στην προστασία του εξοπλισμού από βλάβες. 

4. Το προσωπικό του Εργαστηρίου και οι φοιτητές που 
εργάζονται στο χώρο του, οφείλουν να τηρούν τα κα¬ 
θήκοντα και τις υποχρεώσεις που απορρέουν από τον 
εσωτερικό κανονισμό του. 

5. Στο Εργαστήριο έχουν δικαίωμα εκτέλεσης ερευ¬ 
νητικών εργασιών τα μέλη του προσωπικού του, με δυ¬ 
νατότητα συνεργασίας με άλλα μέλη ΔΕΠ του Τμήματος 
Τεχνολόγων Γεωπόνων ή άλλων Τμημάτων του ΑΤΕΙΘ. 
Για την εκτέλεση ερευνητικής εργασίας από ερευνητές 
που δεν ανήκουν στο προσωπικό του χορηγείται άδεια 
από τη διευθυντή, ύστερα από σχετική αίτηση, στην 
οποία αναφέρονται ο σκοπός της εργασίας, το χρονο¬ 
διάγραμμα ολοκλήρωσης, οι συσκευές που θα χρησι¬ 
μοποιηθούν, καθώς και ο προϋπολογισμός της δαπάνης 
σε αναλώσιμα. 

Άρθρο 8 

Διαχείριση Εσόδων - Πόροι του Εργαστηρίου 

Η λειτουργία του Εργαστηρίου θα γίνεται από ιδίους 
πόρους οι οποίοι θα προέρχονται από: 

1. Την υλοποίηση ερευνητικών και αναπτυξιακών 
προγραμμάτων και την εκπόνηση μελετών και παροχή 
υπηρεσιών προς δημόσιους και ιδιωτικούς φορείς. 

2. Κονδύλια από την εκπόνηση ερευνητικών προγραμ¬ 
μάτων στις εγκαταστάσεις του. 

3. Τη διάθεση και αξιοποίηση ερευνητικών και επιστη¬ 
μονικών προϊόντων. 

4. Έσοδα από την παροχή υπηρεσιών, σύμφωνα με το 
π.δ. 159/1984 (ΦΕΚ 53/τ.Α'/27-04-1984). 

5. Κληρονομιές, κληροδοτήματα, δωρεές και κάθε 
άλλη οικονομική ενίσχυση από ημεδαπά ή αλλοδαπά 
φυσικά και νομικά πρόσωπα, εφόσον δεν τίθενται όροι 
που αντιβαίνουν στο σκοπό της λειτουργίας του. 


6. Συνέδρια/ημερίδες και εκπαιδευτικά προγράμματα 
και σεμινάρια. 

7. Από κάθε άλλη νόμιμη πηγή 

Τη διαχείριση των εσόδων του εργαστηρίου από 
οποιαδήποτε πηγή και αν προέρχονται την έχει ο Ειδικός 
Λογαριασμός Κονδυλίων Έρευνας του ΑΤΕΙ-Θ σύμφωνα 
με τον κανονισμό του. 

Στα έξοδα του Εργαστηρίου περιλαμβάνονται: 

1. Οι παρακρατήσεις από τον Ειδικό Λογαριασμό Κον¬ 
δυλίων Έρευνας του ΑΤΕΙ-Θ. 

2. Κονδύλια για τη συντή ρηση και ανανέωση του εξο¬ 
πλισμού. 

3. Κονδύλια αγοράς αναλωσίμων, που είναι απαραίτη¬ 
τα για τη λειτουργία του. 

4. Κονδύλια για αμοιβές και μετακινήσεις του προσω¬ 
πικού του, μέσω του Ειδικού Λογαριασμού Κονδυλίων 
Έρευνας του ΑΤΕΙ-Θ 

Άρθρο 9 

Τίτλος-Σφραγίδα 

1.0 τίτλος του εργαστηρίου είναι «Αγροτικής Οικονο¬ 
μικής Έρευνας και Ανάπτυξης» (Ι_3βοι·3ΐοι·γ οί Ρθ5θ3ΐ·ςΓι 
ίη ΑςπςυΙΐυι-θΙ Εςοποπτίεί 3πά ΘθνθΙορητθπΙ:) και ανα¬ 
γράφεται σε κάθε έντυπό του. Ο τίτλος, καθώς και τα 
στοιχεία του Διευθυντή, αναγράφονται στους χώρους 
του Τμήματος που είναι εγκατεστημένο το Εργαστήριο. 

2. Το εργαστήριο χρησιμοποιεί για την αλληλογραφία 
του όμοια σφραγίδα με αυτή του ΑΤΕΙ-Θ. 

Άρθρο 10 

Μετονομασία, Συγχώνευση, 

Κατάργηση του Εργαστηρίου 

Είναι δυνατή η μετονομασία, συγχώνευση, κατάργηση 
ή όποια άλλη μεταβολή του Εργαστηρίου, καθώς και η 
τροποποίηση του Εσωτερικού Κανονισμού του με πράξη 
του Πρύτανη ύστερα από απόφαση της Συγκλήτου, η 
οποία λαμβάνεται ύστερα από εισήγηση της Συνέλευ- 
σηςτουΤμήματοςΤεχνολόγων Γεωπόνων.Την εισήγηση 
πρέπει να συνοδεύει ο Εσωτερικός Κανονισμός τής υπό 
ίδρυση μονάδας. Η πράξη του Πρύτανη, στην οποία πε¬ 
ριλαμβάνεται και ο Εσωτερικός Κανονισμός, δημοσιεύ¬ 
εται στην Εφημερίδα της Κυβερνήσεως. 

Άρθρο 11 

Ρύθμιση Λοιπών Θεμάτων Λειτουργίας του 

Εργαστηρίου 

Για όσα θέματα δεν προβλέπονται στον παρόντα κα¬ 
νονισμό, αρμόδια είναι η Συνέλευση του Τμήματος Τε¬ 
χνολόγων Γεωπόνων στο οποίο ανήκει το Εργαστήριο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 27 Ιουνίου 2018 

Ο Πρύτανης 

ΠΑΝΑΓΙΩΤΗΣ ΤΖΙΩΝΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2865/18.07.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^Γτ6ΤΤ<^ ι : ■ 1 ."ώ 1/1 ΟΠ^-γ. 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























